Imtella' Ottubru 28, 2020 - Aġġornata 28 Ta' Ottubru, 2020 6:54pm Il-Partit Nazzjonalista qal li l-Prim Ministru għandu jkeċċi minnufih lil Joe Cuschieri minn Chairman tal-Awtorità Maltija għas-Servizzi Finanzjarji l-MFSA. Fi stqarrija l-Partit Nazzjonalista qal li dan il-pass għandu jittieħed wara li llum ġie żvelat li s-Sur Cuschieri fl-2018 mar btala Las Vegas ma' Yorgen Fenech u serva wkoll bħala l-konsulent tiegħu. Il-Partit Nazzjonalista qal li ġie żvelat li l-vjaġġi għall-btala tas-Sur Cuschieri tħallsu minn Yorgen Fenech u sejjaħ dan bħala daqqa oħra ghar-reputazzjoni ta' Malta u li l-Prim Ministru għandu jiddikjara meta sar jaf b'dan il-vjaġġ.